Daimler
Store norske leksikon,Teknologi og industri,Transport,Bil,Bilmerker
Daimler er et tidligere britisk bilmerke, produsert fra 1896 av Daimler Co. Ltd. i Coventry, den første tiden på tysk lisens.
Historie Selskapet baserte sin produksjon vesentlig på luksuriøse, kostbare modeller samt tyngre lastebiler og busser. Fra 1909 til 1933 ble det brukt sleidemotorer etter amerikansk patent (Knight). I 1930 lanserte fabrikken hydraulisk kraftoverføring med girvelger på rattet og elektrisk omkobling, noe som ble brukt på alle modellene fra 1932 til 1956. Daimler ble 1960 overtatt av Jaguar, og Daimler-modellenes særpreg ble gradvis borte. Fra 1970-årene ble modellene identiske med tilsvarende Jaguar-modeller. Rettighetene til Daimler er i dag eid av indiske Tata Motors. Les mer i Store norske leksikon Jaguar Tata – bilmerke